CK โบรกแนะซื้อเป้า 26 บาท ลุ้นปี 65-66 “แบ็กล็อก” นิวไฮแตะ 2 แสนล้าน
CK โบรกแนะซื้อเป้า 26 บาท ลุ้นปี 65-66 “แบ็กล็อก” นิวไฮแตะ 2 แสนล้าน จับตากำไรปี 65 โตทะลักกว่า 8 เท่าตัว
CK โบรกแนะซื้อเป้า 26 บาท ลุ้นปี 65-66 “แบ็กล็อก” นิวไฮแตะ 2 แสนล้าน จับตากำไรปี 65 โตทะลักกว่า 8 เท่าตัว
25 พ.ย. 2565

บล.ดาโอ ระบุในบทวิเคราะห์วันนี้ (24พ.ย.65) ว่า บริษัท ช.การช่าง จำกัด (มหาชน) หรือ CK คงคำแนะนำ “ซื้อ” ราคาเป้าหมาย 26.00 บาท มีมุมมองเป็นบวกจากการประชุมนักวิเคราะห์เมื่อวานนี้ (23 พ.ย.) จากทิศทางโครงการใหม่และ backlog ที่ยังดีตามคาด โดยมีประเด็นสำคัญ ดังนี้ 1.Backlog ไตรมาส 3/2565 ทรงตัวดีที่ 6 หมื่นล้านบาท (เทียบกับไตรมาส 3/2564 ที่ 2.6 หมื่นล้านบาท)
โดยมั่นใจตัวเลขสิ้นปี 2565-2566 มีโอกาสแตะ new high อย่างน้อย 2 แสนล้านบาทจากโครงการใน pipeline หลากหลายโครงการ และ 2.ไม่มีความกังวลเรื่องคดีความสายสีส้มและเชื่อมั่นจะลงนามสัญญาได้ ขณะที่มั่นใจ TTW จะได้ต่อสัญญาสัมปทานประปาปทุมธานี คงกำไรปกติปี 2565 ที่ 983 ล้านบาท โต 884% และปี 2566 อยู่ที่ 1.6 พันล้านบาท โต 62% เทียบช่วงเดียวกันของปีก่อน
แม้แนวโน้มไตรมาส 4/2565 จะะชะลอ เทียบไตรมาสก่อนหน้า แต่โดยหลักเนื่องจากปัจจัยทางฤดูกาลของ CKP และไม่มีเงินปันผล ขณะที่ประเมินกำไรปกติจะขยายตัวต่อเนื่อง เทียบช่วงเดียวกันของปีก่อนตามการฟื้นตัวของ backlog ราคาหุ้นปรับตัวขึ้น และ outperform SET 6% และ 18% ใน 1-3 เดือน จากความคืบหน้าสายสีส้มและไตรมาส 3/2565 ดีกว่าคาด
โดยคงมุมมองบวกต่อ CK และยังชอบเป็น top pick กลุ่มรับเหมาก่อสร้าง แม้แนวโน้มประมูลงานใหม่เริ่มลดลงหลังใกล้เลือกตั้ง แต่บริษัทมีข้อได้เปรียบจากโครงการใน pipeline หลากหลายโครงการ โดยมี catalysts จาก 1.การลงนามสัญญาโครงการหลวงพระบางในปี 2565 ซึ่งจะได้ข้อสรุปเร็ว ๆ นี้ (รวมไว้ในประมาณการแล้ว) และ 2.โครงการสายสีส้ม ซึ่งคาดการณ์จะลงนามสัญญาได้ในไตรมาส 1/2566 จะเป็น upside ราว 5-6 บาท/หุ้น
 